# name
Memòria de Responsabilitat Social. Universitat de Barcelona. 2008-2009

# metadata.dc.contributor.author[].value
Universitat de Barcelona. Oficina de Control Intern, Riscos i Responsabilitat Social

# metadata.dc.description.abstract[].value
Quan em vaig presentar a rector ja considerava en el meu programa electoral una cultura de responsabilitat social que havia d’expandir-se i convèncer de dalt a baix. Una cultura de saber fer des de l’exemple d’una governança bona i eficaç. Aquest ha estat el punt de partida de l’esperit de la meva política universitària basada, d’una banda, en el canvi tranquil que no obviés ni les petites problemàtiques quotidianes ni les grans necessitats estratègiques que mantinguin la nostra institució en la senda de la millora continuada, i, de l’altra, en un model cientificohumanístic que combinés la robustesa científica amb un govern proper a les persones. Un govern amb una base acadèmica que, en temps de crisi com l’actual (econòmica, de valors, política...) s’erigeix en un model eficaç i eficient en l’assoliment dels objectius marcats amb un respecte per les persones, el medi ambient i el marc normatiu.
Així, en la idea que defenso de responsabilitat social a la Universitat de Barcelona, cal tenir en compte com a mínim quatre dimensions: el servei públic, la qualitat científica, les persones i una rendició transparent de comptes. Hem aprovat uns comptes anuals equilibrats, amb una reducció de les recomanacions i apreciacions de les auditories i la Sindicatura de Comptes; hem millorat la projecció i la qualitat del servei públic de l’ensenyament superior; estem creant una identitat UB de la qual tant el nostre personal, com l’alumnat, com també els exalumnes se sentin orgullosos; estem avançant en una UB solidària amb el seu entorn social i estem millorant els serveis orientats a la ciutadania (esports, menjadors, col•legis majors), etc.
En definitiva, fem i farem una UB d’excel•lència, però, a la vegada, responsable com a màxim paradigma de la nostra autonomia.

# metadata.dc.publisher[].value
Publicacions i Edicions de la Universitat de Barcelona

# metadata.dc.source[].value
Memòries Responsabilitat Social / Informes de Desenvolupament Sostenible (Oficina de Control Intern, Riscos i Responsabilitat Social)

# metadata.dc.subject.other[].value
Universitat de Barcelona. Oficina de Control Intern, Riscos i Responsabilitat Social

# metadata.dc.title[].value
Memòria de Responsabilitat Social. Universitat de Barcelona. 2008-2009